*Službeni glasnik*

*Općine Šodolovci*

|  |  |  |
| --- | --- | --- |
| **GODINA XXIII** | **ŠODOLOVCI, 19. listopada 2020.** | **BROJ 6** |



|  |
| --- |
| Službeni glasnik općine Šodolovci  Izdaje: Općina Šodolovci, Ive Andrića 3, Šodolovci  Tiska: Jedinstveni upravni odjel Općine Šodolovci  Za izdavača: Dragan Zorić, zamjenik općinskog načelnika koji obnaša dužnost općinskog načelnika |

**SADRŽAJ**

***AKTI OPĆINSKOG VIJEĆA:***

1. Zaključak o usvajanju zapisnika sa 25. sjednice Općinskog vijeća

2. Odluka o izmjenama i dopunama Odluke o pravima iz socijalne skrbi i drugim potporama iz Proračuna Općine Šodolovci

***AKTI OPĆINSKOG NAČELNIKA:***

1. Odluka o sistematizaciji radnih mjesta u okviru projekta „Zajedno u zajednici u Općini Šodolovci“

2. Odluka o visini plaće za radna mjesta u okviru projekta „Zajedno u zajednici u Općini Šodolovci“

Na temelju članka 31. Statuta Općine Šodolovci („službeni glasnik općine Šodolovci“ broj 3/09, 2/13, 7/16 i 4/18) Općinsko vijeće Općine Šodolovci na 26. sjednici održanoj dana 16. listopada 2020. godine donosi

**ZAKLJUČAK**

**o usvajanju zapisnika s 25. sjednice Općinskog vijeća**

**Općine Šodolovci**

Članak 1.

Usvaja se Zapisnik s 24. sjednice Općinskog vijeća Općine Šodolovci, održane 07. rujna 2020. godine.

Članak 2.

Ovaj Zaključak objavit će se u „Službenom glasniku Općine Šodolovci“.

KLASA: 021-05/20-02/5

URBROJ: 2121/11-01-20-2

Šodolovci, 16. listopada 2020.

PREDSJEDNIK OPĆINSKOG VIJEĆA:

Lazar Telenta, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem članka 117. stavka 5. Zakona o socijalnoj skrbi („Narodne novine“ broj 157/13, 152/14, 99/15, 52/16, 16/17, 130/17, 98/19 i 64/20) i članka 31. Statuta Općine Šodolovci („službeni glasnik općine Šodolovci“ broj 3/09, 2/13, 7/16 i 4/18) Općinsko vijeće Općine Šodolovci na 26. sjednici održanoj dana 16. listopada 2020. godine donosi

**ODLUKU**

**o izmjenama i dopunama Odluke o pravima iz socijalne skrbi**

**i drugim potporama iz Proračuna Općine Šodolovci**

Članak 1.

Odluka o pravima iz socijalne skrbi („službeni glasnik općine Šodolovci“ broj 1/19 i 3/20) mijenja se prema odredbama ove Odluke.

Članak 2.

Članka 17. mijenja se i glasi:

„Općina Šodolovci sufinancira boravak djece s područja Općine u vrtiću, u poluredovitom i redovitom programu u iznosu 1.000,00 kuna mjesečno za svako dijete.

Roditelji (skrbnici, udomitelji) dužni su prije upisa djeteta u vrtić podnijeti Zahtjev za sufinanciranje troškova dječjeg vrtića Jedinstvenom upravnom odjelu Općine Šodolovci na propisanom obrascu.

Rješenje o odobravanju ili odbijanju sufinanciranja troškova dječjeg vrtića donosi Jedinstveni upravni odjel Općine Šodolovci.

Općina Šodolovci potpisuje Ugovor o sufinanciranju s vrtićkom ustanovom koja izvodi Program.

Mjesečni iznos sufinanciranje doznačava se na račun vrtićke Ustanove iz prethodnog stavka nakon mjesečne dostave Zahtjeva za sufinanciranje s popisom djece od strane iste do 15-og u mjesecu za tekući mjesec.“

Članak 3.

Ova Odluka objavit će se u „službenom glasniku općine Šodolovci“ i stupa na snagu danom donošenja a primjenjuje se počevši od mjeseca listopada 2020. godine.

KLASA: 551-01/20-01/4

URBROJ: 2121/11-01-20-1

Šodolovci, 16. listopada 2020.

PREDSJEDNIK OPĆINSKOG VIJEĆA:

Lazar Telenta, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA ŠODOLOVCI**

**Zamjenik općinskog načelnika koji**

**obnaša dužnost općinskog načelnika**

Na temelju članka 46. Statuta Općine Šodolovci („službeni glasnik općine Šodolovci“ broj 3/09, 2/13, 8/16 i 4/18) u svezi s člankom 28. stavak 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19) a radi provedbe projekta „Širenje mreže socijalnih usluga u zajednici – faza I“ na projektu „Zajedno u zajednici u Općini Šodolovci“ Kodni broj Ugovora UP.02.2.2.06.0013 zamjenik općinskog načelnika koji obnaša dužnost općinskog načelnika Općine Šodolovci donosi

**ODLUKU**

**o sistematizaciji radnih mjesta u okviru projekta**

**„Zajedno u zajednici u Općini Šodolovci“**

Članak 1.

Ovom Odlukom a radi provođenja projektnih aktivnosti u okviru projekta „Zajedno u zajednici u Općini Šodolovci“ sistematiziraju se sljedeća radna mjesta:

1. voditelj sportskih aktivnosti,

2. voditelj dnevnih aktivnosti i kulturnih radionica,

3. asistent u provedbi radionica,

4. asistent u provedbi projektnih aktivnosti i radu s ciljanom skupinom.

Članak 2.

Radna mjesta sistematizirana u članku 1. ove Odluke obuhvaćaju sljedeće poslove:

1. voditelj sportskih aktivnosti: organizacija aktivnosti za ciljanu skupinu, vođenje tjelovježbe za ciljanu skupinu, organizacija piknika i drugih aktivnosti za ciljanu skupinu, savjeti i pomoć oko prehrane pripadnika ciljane skupine, asistiranje i pomaganje ciljanoj skupini

2. voditelj kulturnih aktivnosti: organizacija aktivnosti za ciljanu skupinu, organizacija i provedba kulturnih radionica za ciljanu skupinu u sklopu dnevnog boravka, druženje pripadnika ciljane skupine kroz društvene igre, organizacija drugih aktivnosti poput folklora, plesa, tkanja, smotri, izložbi i slično

3. asistent u provedbi radionica: pomoć i asistiranje voditeljima u provođenju svih radionica za ciljanu skupinu, asistiranje i pomoć pripadnicima ciljane skupine i u svim drugim aktivnostima tijekom provedbe projekta, asistiranje i pomoć pri prijevozu pripadnika ciljane skupine

4. asistent u provedbi projektnih aktivnosti i radu s ciljanom skupinom: prijevoz pripadnika ciljane skupine na radionice te u različite ustanove unutar i izvan područja Općine Šodolovci, asistiranje u provedbi aktivnosti za pripadnike ciljane skupine, asistiranje i pomaganje pripadnicima ciljane skupine i u svim drugim aktivnostima tijekom provedbe projekta.

Članak 3.

Zaposlenici zaposleni na radnim mjestima iz članka 1. ove Odluke ne smatraju se službenicima i namještenicima Općine Šodolovci te se na njih primjenjuju opći propisi o radu.

Članak 4.

Ova Odluka objavit će se u službenom glasniku Općine Šodolovci a stupa na snagu osmog dana od dana objave.

KLASA: 080-09/20-01/1

URBROJ: 2121/11-02-20-1

Šodolovci, 14. listopada 2020.

Zamjenik općinskog načelnika koji obnaša

dužnost općinskog načelnika:

Dragan Zorić, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA ŠODOLOVCI**

**Zamjenik općinskog načelnika koji**

**obnaša dužnost općinskog načelnika**

Na temelju članka 46. Statuta Općine Šodolovci („službeni glasnik općine Šodolovci“ broj 3/09, 2/13, 8/16 i 4/18) a radi provedbe projekta „Širenje mreže socijalnih usluga u zajednici – faza I“ na projektu „Zajedno u zajednici u Općini Šodolovci“ Kodni broj Ugovora UP.02.2.2.06.0013 zamjenik općinskog načelnika koji obnaša dužnost općinskog načelnika Općine Šodolovci donosi

**ODLUKU**

**o visini plaće za radna mjesta u okviru projekta**

**„Zajedno u zajednici u Općini Šodolovci“**

Članak 1.

Ovom Odlukom a radi provođenja projektnih aktivnosti u okviru projekta „Zajedno u zajednici u Općini Šodolovci“ određuje se visina plaće za sljedeća radna mjesta:

1. voditelj sportskih aktivnosti,

2. voditelj dnevnih aktivnosti i kulturnih radionica,

u ukupnom bruto iznosu od 7.500,00 kuna.

Članak 2.

Ovom Odlukom a radi provođenja projektnih aktivnosti u okviru projekta „Zajedno u zajednici u Općini Šodolovci“ određuje se visina plaće za sljedeća radna mjesta:

1. asistent u provedbi radionica,

2. asistent u provedbi projektnih aktivnosti i radu s ciljanom skupinom,

u ukupnom bruto iznosu od 6.500,00 kuna.

Članak 3.

Plaće zaposlenik iz članka 1. i 2. ove Odluke financirat će se u 100 % bruto iznosu iz sredstava Europskog socijalnog fonda.

Članak 4.

Ova Odluka objavit će se u službenom glasniku Općine Šodolovci a stupa na snagu osmog dana od dana objave.

KLASA: 120-02/20-01/3

URBROJ: 2121/11-02-20-1

Šodolovci, 14. listopada 2020.

Zamjenik općinskog načelnika koji obnaša

dužnost općinskog načelnika:

Dragan Zorić, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_